Шишмә ҡасабаһында төбәк етәксеһе социаль торлаҡ төҙөлөшө менән танышты. Үҙәк урамда 96 фатирлыҡ ике йорт төҙөлгән. Беренсеһе уҙған йылдың ноябрендә тапшырыла. Икенсеһендә 2019 йыл аҙағында эштәр тамамланасаҡ. Был микрорайонда тағы ла алты йорт һәм социаль объекттар төҙөү планлаштырыла. Әммә төҙөүселәр әйтеүенсә, фатирҙар һатылмай. Сөнки был фатирҙарға бары тик социаль ташламаға эйә булған ҡатлам – йәш ғаиләләр, йәтимдәр, мохтаждар ғына дәғүә итә ала. Төҙөлөштө дауам итеү өсөн ҡануниәткә үҙгәрештәр индереү һәм ташламалы хаҡҡа фатир һатып алыусылар исемлеген киңәйтергә кәрәк.